**Výzva na predloženie cenovej ponuky**

MAS Záhorie, o.z., Štefánikova 1408/56, 905 01 Senica

 Uchádzač

 adresa

v Senici dňa 27. 1. 2021

**Vec: Výzva na predloženie cenovej ponuky**

 MAS Záhorie, o.z., ako obstrávateľ v zmysle § 8 ods. 1 písm. c) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“) Vás žiadame o predloženie cenovej ponuky v zmysle § 117 ZVO na nižšie špecifikovaný predmet zákazky

**„Cyklotrasa Senica – Šaštín – projektová dokumentácia a odborný autorský dohľad“**

 V prípade, ak sa na základe predložených cenových ponúk preukáže, že predpokladaná hodnota zákazky nepresiahne hodnotu 70 000€ bez DPH, predložené cenové ponuky obstarávateľ využije pre výber zmluvného poskytovateľa (úspešného uchádzača) predmetu zákazky v zmysle kritéria na vyhodnotenie cenových ponúk.

1. **Identifikácia obstarávateľa:**

**Obstarávateľ v zmysle § 8 ods. 1 písm. c) ZVO:**

**Názov obstarávateľa: MAS Záhorie, o.z.**

Sídlo: Štefánikova 1408/56, 905 01 Senica

Štatutárny zástupca: Pavol Kuba, predseda

IČO: 42401844

DIČ: 2120096011

IČ DPH: nie je

Internetová stránka: [www.maszahorie.eu](http://www.maszahorie.eu)

Bankové spojenie: Prima banka Slovensko

Číslo účtu: SK26 5600 0000 0092 7183 9001

1. **Miesto predloženia ponuky:**

Kancelária MAS Záhorie, o.z., Štefánikova 699, 905 01 Senica

1. **Osoby určené pre styk so záujemcami a uchádzačmi:**

Ing. Michal Vacula, tel.: 0902 654 181, email: manazer@maszahorie.eu

1. **Predmet zákazky:**

Názov zákazky: Cyklotrasa Senica – Šaštín – projektová dokumentácia a odborný autorský dohľad.

Stručný opis zákazky: Predmetom obstarávania je vypracovanie projektovej dokumentácie pre územné rozhodnutie a vypracovanie projektovej dokumentácie pre stavebné povolenie v podrobnostiach realizačného projektu vrátane geodetického zamerania a inžinierskej činnosti a výkon činnosti odborného autorského dohľadu.

Kód CPV:

71320000-7 Inžinierske projektovanie

71250000-5 Architektonické a inžinierske služby a dozor

1. **Typ zmluvy, ktorá bude výsledkom verejného obstarávania:**

S úspešným uchádzačom bude uzavretá Zmluva o dielo. Záväzný návrh Zmluvy o dielo tvorí prílohu č. 5 tejto výzvy.

Uchádzač predložením ponuky vyjadruje súhlas so zmluvnými podmienkami, ktoré obstarávateľ uviedol v návrhu Zmluvy o dielo, ktorá je prílohou č. 5 tejto výzvy.

Uchádzač nie je oprávnený zásadným spôsobom zasahovať do obchodných podmienok stanovených obstarávateľom.

1. **Podrobný opis predmetu zákazky[[1]](#footnote-3):**

Predmetom zákazky je vypracovanie projektovej dokumentácie pre územné rozhodnutie a projektovej dokumentácie pre stavebné povolenie v podrobnostiach realizačného projektu vrátane geodetického zamerania a inžinierskej činnosti a výkon činnosti odborného autorského dohľadu.

1. **Vypracovanie projektovej dokumentácie**

**Vypracovanie projektovej dokumentácie pre územné rozhodnutie znamená, že projektová dokumentácia bude podkladom pre vydanie územného rozhodnutia a vypracovanie projektovej dokumentácie pre stavebné povolenie v podrobnostiach realizačného projektu znamená, že projektová dokumentácia bude podkladom pre vydanie stavebného povolenia.**

**Projektová dokumentácia** musí byť spracovaná v celom rozsahu v zmysle platných noriem a vyhlášok, najmä v zmysle vyhlášky MŽP SR č. 453/2000 Z. z., ktorou sa vykonávajú niektoré ustanovenia stavebného zákona.

**Rozpočet** musí byť spracovaný tak, aby obsahoval všetky stavebné, remeselné a montážne práce a zodpovedal aktuálnej cenovej úrovni v čase spracovania projektovej dokumentácie.

**Položkovitý rozpočet a výkaz výmer** musia byť v zmysle kódov rozpočtových cenníkov a musí obsahovať konkrétne výpočty množstiev (figúry) jednotlivých položiek (dĺžky, plochy, kubatúry, množstvá a pod.).

Zhotoviteľ projektovej dokumentácie je povinný konzultovať vypracovanie projektovej dokumentácie s obstarávateľom počas celého trvania projekčnej fázy až do odovzdania diela.

Projektová dokumentácia bude vypracovaná a dodaná v stupni:

* projektová dokumentácia pre vydanie územného rozhodnutia
* projektová dokumentácia pre vydanie stavebného povolenia v podrobnostiach realizačného projektu.

Projektová dokumentácia bude vypracovaná v slovenskom jazyku. Obstarávateľ požaduje odovzdať grafickú a textovú časť PD:

– **v písomnej (tlačenej) forme** v 6 vyhotoveniach, (výkaz výmer a rozpočet v 3 vyhotoveniach)

– **v elektronickej forme** na jednom CD nosiči – grafickú časť vo formáte SHP, DWG a DGN v súradnicovom systéme S-JTSK. Textovú časť vo formáte .doc, tabuľkovú časť .xls a všetko vo formáte PDF.

Cyklocestu členiť na samostatné celky – jednotlivé trasy.

Súčasťou projektovej dokumentácie bude:

* zosúladenie projektovej dokumentácie s existujúcimi a navrhovanými stavbami a stavebnými objektmi v území,
* spracovanie realizačnej projektovej dokumentácie osvetlenia v miestach napojenia cyklocesty na cestnú infraštruktúru,
* zakreslenie priebehov inžinierskych sietí pre potreby stavebného povolenia a realizácie stavby,
* zakreslenie trasy do katastrálnej mapy s výpisom dotknutých pozemkov a vlastníkov podľa úsekov a katastrálnych území (úsek, k. ú., číslo parcely, výmera, druh pozemku, vlastník, číslo LV, záber z pozemku),
* projekt prenosného dopravného značenia v mieste napojenia na existujúce komunikácie počas realizácie stavby.

Projektová dokumentácia musí byť rozdelená na časti:

* textová časť
* grafická časť
* rozpočet
* výkaz výmer.

**Popis cyklocesty:**

Navrhovaný úsek novej cyklocesty je stavba líniového charaktery dĺžky cca. 16 km a šírky 3 m, ktorá spojí mesto Senica s mestom Šaštín-Stráže na hrádzi rieky Myjava s odbočkou do obce Dojč.

Začínať bude pri letisku v meste Senica a končiť v meste Šaštín-Stráže na Hviezdoslavovej ulici na moste nad riekou Myjava.

Od parcely reg. C č. 11215/12 k.ú. Šajdíkove Humence až po mesto Šaštín-Stráže pôjde o výstavbu novej cyklocesty na hrádzi rieky Myjava. V k. ú. Dojč pôjde o odbočku do obce Dojč na hrádzi Koválovského potoka, Obrádznovského potoka a popri ceste č. 1156.

V prílohe č. 4 tejto výzvy je uvedená trasa cyklocesty a úseky cyklocesty v rámci jednotlivých katastrálnych území.

**Predpokladaná dĺžka cyklocesty:** cca. 16 km výstavba novej cyklocesty.

**Technické požiadavky na cyklotrasu:**

- segregovaná cyklotrasa šírky min. 3 m, v stiesnených podmienkach môže byť menšia šírka,

- povrch cyklotrasy z asfaltového betónu,

- technické riešenie musí byť v súlade s technickými podmienkami – Navrhovanie cyklistickej

 infraštruktúry (TP 07/2014), ktoré určujú zásady navrhovania prvkov cyklistickej

 infraštruktúry a priamo nadväzujú na STN 73 6101 Projektovanie ciest a diaľnic a STN 73 6110 Projektovanie miestnych komunikácií,

* odvodnenie cyklotrasy riešiť v rámci možností zádržným spôsobom v krajine,
* v maximálnej miere využívať pozemky vo vlastníctve alebo správe obcí, Slovenskej republiky, Slovenského vodohospodárskeho podniku, Železníc SR a Slovenského pozemkového fondu,
* v maximálnej miere využívať existujúce cestné a mostné objekty.

Návrh cyklotrasy musí plniť funkciu verejnoprospešnej stavby.

**Súčasťou vypracovania projektovej dokumentácie je aj inžinierska činnosť**

Inžinierska činnosť bude preukázaná vyjadreniami dotknutých organizácií potrebných k územnému rozhodnutiu a k stavebnému povoleniu a právoplatným územným rozhodnutím a stavebným povolením. Poplatky znáša obstarávateľ.

Inžinierska činnosť bude zahŕňať:

* prerokovanie dokumentácie s dotknutými verejnoprávnymi orgánmi, správcami inžinierskych sietí a s dotknutými právnickými a fyzickými osobami za účelom realizácie stavebného konania,každá konultácia bude doložená zápisom, ktorý bude súčasťou dokladovej časti projektovej dokumentácie,
* rešpektovanie stanovisk správcov sietí vydaných v územon konaní,
* zabezpečenie všetkých potrebných dokladov, povolení a vyjadrení dotknutých orgánov pre stavebné povolenie, búracie povolenie a ohlásenie drobnej stavby,
* podanie návrhu na začatie územného konania a stavebného konania na príslušný stavebný úrad, účasť na konaní organizačné zabezpečenie konania a získanie pravoplatného územného rozhodnutia a právoplatného stavebného povolenia,
* odovzdanie kompletnej dokladovej časti aj v elektronickej verzii, ktorá bude obsahovať originály všetkých stanovísk dotknutých subjektov v rámci územného konania a stavebného konania aj s ich súpisom.

**Súčasťou vypracovania projektovej dokumentácie je aj geodetické zameranie stavby**

Geodetické zameranie stavby bude obsahovať zameranie polohopisu a výškopisu záujmového územia v mieste stavby ako podkladu pre projektové práce, vrátane územia pre napojenie na jestvujúcu dopravnú infraštruktúru a inžinierske siete v súlade s platnými technickými normami.

V procese predprojektovej a projektovej prípravy je potrebné zabezpečiť vyjadrenia dotknutých správcov inžinierskych sietí, z ktorých vyplynú informácie o existencii sietí a ich zariadení (poloha a výška), o aktuálnom technickom stave vrátane ich zariadení a o podmienkach ich ochrany. V prípade nutnosti akéhokoľvek zásahu do technickej infraštruktúry (ochranu prípadne prekládku sietí) je nutné odsúhlasiť navrhnuté technické riešenie so správcami sietí.

1. **Výkon činnosti odborného autorského dohľadu**

**Výkon činnosti odborného autorského dohľadu**

Činnosť odborného autorského dohľadu zahŕňa:

* účasť na odovzdaní staveniska zhotoviteľovi stavby,
* dohľad nad dodržaním projektu s prihliadnutím na podmienky určené stavebným povolením s poskytovaním vysvetlení potrebných pre plynulosť stavby,
* sledovanie postupu výstavby z technického hľadiska a z hľadiska časového plánu výstavby,
* posudzovanie návrhov zhotoviteľa stavby na zmeny a odchýlky oproti projektovej dokumentácii z pohľadu dodržania technicko-ekonomických parametrov stavby, dodržania lehôt výstavby, prípadne ďalších údajov a ukazovateľov a vyjadrenie sa k nim,
* posúdenie a vyjadrenia k požiadavkám zhotoviteľa o väčšie množstvo výrobkov a výkonov, tzv. naviac práce oproti schválenej projektovej dokumentácii,
* posúdenie, vyjadrenie a návrh riešenia prípadných skrytých vád,
* každý výkon autorského dozoru na stavbe bude zaznamenaný v stavebnom denníku,
* účasť na kontrolných dňoch počas realizácie stavby,
* účasť na odovzdaní a prevzatí stavby alebo jej časti,
* účasť na konaniach vo veci prípadných zmien stavby pred jej dokončením,
* účasť na kolaudačnom konaní.
1. **Predpokladaná hodnota zákazky:**

V prípade, ak sa na základe predložených cenových ponúk preukáže, že predpokladaná hodnota zákazky nepresiahne hodnotu 70 000€ bez DPH, predložené cenové ponuky obstarávateľ využije pre výber zmluvného poskytovateľa (úspešného uchádzača) predmetu zákazky v zmysle kritéria na vyhodnotenie cenových ponúk.

1. **Miesto a termín dodania predmetu zákazky:**

Miesto dodania predmetu zákazky: Kancelária MAS Záhorie, o.z., Štefánikova 699, 905 01 Senica

Termín dodania predmetu zákazky: Dodanie projektovej dokumentácie pre stavebné povolenie v podrobnostiach realizačného projektu a právoplatného stavebného povolenia 14 kalendárnych dní pred uzatvorením Výzvy na predkladanie žiadostí o nenávratný finančný príspevok v rámci programu Interreg V-A Slovenská republika – Česká republika, špecifický cieľ 2.1 Zvýšenie atraktívnosti kultúrneho a prírodného dedičstva pre obyvateľov a návštevníkov cezhraničného region (pravdepodobne v mesiaci november 2021).

Výkon činnosti odborného autorského dohľadu bude vykonaný v čase realizácie stavby od zahájenia výstavby až po kolaudáciu stavby.

1. **Komplexnosť dodania predmetu zákazky:**

Uchádzač predloží ponuku na celý predmet zákazky.

1. **Súťažné podklady k výzve na predloženie cenovej ponuky:**

Súťažné podklady sú zverejnené na webovom sidle obstarávateľa [www.maszahorie.eu](http://www.maszahorie.eu)

1. **Financovanie predmetu zákazky:**

### Vlastné zdroje obstarávateľa a finančné zdroje z Európskych štrukturáknych a investičných fondov.

### Lehota na predloženie cenovej ponuky:

**Do 5. februára 2021**

1. **Spôsob predloženia cenovej ponuky:**

Cenové ponuky žiada obstarávateľ predložiť elektronicky na e-mailovú adresu: predseda@maszahorie.eu označené heslom **„Cyklocesta Senica - Šaštín “**.

1. **Kritérium na vyhodnotenie cenových ponúk a spôsob hodnotenia cenových ponúk:**

Kritérium na vyhodnotenie cenových ponúk je najnižšia cena za celý predmet zákazky v EUR s DPH.

Ak uchádzač nie je platcom DPH, na túto skutočnosť upozorní vo svojej cenovej ponuke.

Úspešným uchádzačom sa stane ten uchádzač, ktorý predloží najnižšiu cenu za celý predmet zákazky. O úspešnosti ponuky budú uchádzači informovaní.

1. **Pokyny na zostavenie cenovej ponuky:**

Požadujeme, aby cenová ponuka obsahovala nasledovné doklady a údaje:

a) Príloha č. 1 Identifikačné údaje uchádzača

b) Príloha č. 2 Návrh uchádzača na plnenie kritéria – Cenová ponuka

c) Príloha č. 3 Čestné vyhlásenie uchádzača

V cenovej ponuke musia byť zahrnuté všetky náklady, ktoré vzniknú uchádzačovi v súvislosti s dodaním predmetu zákazky.

Celá cenová ponuka, tiež doklady a dokumenty v nej predložené musia byť vyhotovené v štátnom jazyku. Ak je doklad alebo dokument vyhotovený v cudzom jazyku, predkladá sa spolu s jeho úradným prekladom do štátneho jazyka; to neplatí pre ponuky, doklady a dokumenty vyhotovené v českom jazyku.

Cenová ponuka musí byť podpísaná štatutárnym orgánom uchádzača alebo osobou oprávnenou konať za uchádzača (požaduje sa fotokópia úradne osvedčeného plnomocenstva).

1. **Otváranie ponúk:** (uviesť dátum, čas a miesto)

Dňa 8. 2. 2021 o 10:00hod., kancelária MAS Záhorie, o.z., Štefánikova 699, 905 01 Senica.

1. **Postup pri otváraní ponúk:**

Otváranie ponúk je verejné iba pre uchádzačov, ktorí zaslali ponuku na predmet zákazky.

1. **Lehota viazanosti ponúk**:

6 mesiacov od predloženia ponuky.

1. **Ďalšie informácie obstarávateľa:**
2. Od úspešného uchádzača bude obstarávateľ požadovať pred podpisom Zmluvy o dielo:
* Doklad o oprávnení poskytovať službu. U právnických osôb napr. výpis z obchodného registra, u fyzických osôb napr. výpis zo živnostenského registra (stačí fotokópia);
1. Súčasťou predloženej cenovej ponuky nemusí byť vyplnená Zmluva o dielo, ktorá tvorí prílohu č. 5 tejto výzvy.
2. Uchádzač predložením cenovej ponuky súhlasí so znením návrhu Zmluvy o dielo, ktorá tvorí prílohu č. 5 tejto výzvy.
3. V prípade, ak sa na základe predložených cenových ponúk preukáže, že predpokladaná hodnota zákazky nepresiahne hodnotu 70 000€ bez DPH, predložené cenové ponuky obstarávateľ využije pre výber zmluvného poskytovateľa (úspešného uchádzača) predmetu zákazky v zmysle kritéria na vyhodnotenie cenových ponúk.

 S pozdravom

 ......................................................

Pavol Kuba, predseda MAS Záhorie, o.z.

**Prílohy:**

Príloha č. 1 Identifikačné údaje uchádzača

Príloha č. 2 Návrh uchádzača na plnenie kritéria – Cenová ponuka

Príloha č. 3 Čestné vyhlásenie uchádzača

Príloha č. 4 Trasa cyklocesty

Príloha č. 5 Zmluva o dielo - návrh

1. Jednoznačná špecifikácia predmetu zákazky opísaná nediskriminačným spôsobom v súlade s § 10 ods. 2 a podľa ustanovenia § 42 ods. 3 ZVO (predmet zákazky musí byť opísaný jednoznačne, úplne a nestranne na základe technických požiadaviek, ktoré sa podľa ustanovenia § 42, ods. 3 ZVO nesmú odvolávať na konkrétneho výrobcu, výrobný postup, značku, patent, typ, krajinu, oblasť alebo miesto pôvodu alebo výroby, ak by tým dochádzalo k znevýhodneniu alebo k vylúčeniu určitých záujemcov alebo výrobkov, ak si to nevyžaduje predmet zákazky; takýto odkaz možno použiť len vtedy, ak nemožno opísať predmet zákazky dostatočne presne a zrozumiteľne a takýto odkaz musí byť doplnený slovami „alebo ekvivalentný“), [↑](#footnote-ref-3)